नई दिल्ली। केंद्र सरकार ने बुधवार को घरेलू एयरपोर्ट पर बिना तलाशी गुजरने के रॉबर्ट वाड्रा के विशेषाधिकार को खत्म कर दिया है. सरकार ने कांग्रेस अध्यक्ष सोनिया गांधी के दामाद रॉबर्ट वाड्रा का नाम उन वीवीआईपी लोगों की लिस्ट से हटा दिया है जिन्हें घरेलू एयरपोरर्ट्स पर तलाशी से मुक्त रखा गया था. हाल ही में वाड्रा ने फेसबुक पर लिखा था कि सरकार को उनका नाम इस लिस्ट से हटा देना चाहिए जिसके बाद केंद्रीय मंत्री महेश शर्मा ने कहा था कि अगर उन्हें नाम हटवाना है तो लिख कर दें। जिसके बाद मंगलवार को केंद्रीय नागरिक एवं उड्डयन मंत्री अशोक गणपति राजू ने संकेत दिए थे कि वाड्रा का नाम इस लिस्ट से जल्द ही हटाया जा सकता है। जिसके बाद सरकार ने बुधवार को वाड्रा का नाम इस लिस्ट से हटाने की पुष्टि कर दी। वाड्रा ने सरकार के फैसले पर खुशी जताई। सरकार से इस फैसले के बाद अब एसपीजी सुरक्षा के बावजूद वाड्रा को एयरपोर्ट पर तलाशी के लिए रुकना होगा। वाड्रा ने सरकार के इस फैसले का स्वागत किया. उन्होंने फेसबुक पर लिखा, 'मुझे खुशी है कि मेरा नाम वीवीआईपी लिस्ट से हट गया है। उम्मीद है अब मेरे खिलाफ यह मुद्दा नहीं उछाला जाएगा।